open-index/open-wikipedia-markdown huggingface dataset:
Lima (nozīmju atdalīšana)

**Lima** var būt:
* Lima, Peru galvaspilsēta
* Adriana Lima (*Adriana Lima*, 1981), brazīliešu modele;
* Ildefonss Lima (*Ildefons Lima*, 1979), Andoras futbolists;
* Sindi Lima (*Cindy Lima*, 1981), Spānijas basketboliste
6. trolejbusu maršruts (Rīga)

**6. trolejbusu maršruts** bija Rīgas sabiedriskā transporta trolejbusu maršruts, kurā pasažieri tika pārvadāti no Pieminekļa Latviešu strēlniekiem pakājes Latviešu strēlnieku laukumā netālu no Akmens tilta, 11. novembra krastmalas, Grēcinieku ielas un Kaļķu ielas krustojuma no vienas puses un Latvijas Okupācijas muzeju, Melngalvju namu un Rātsnamu ar tā laukumu no otras puses (galapunkts saucās *Rātslaukums*) Vecrīgā pāri Akmens tiltam cauri Āgenskalna priedēm līdz galapunktam Āgenskalnā, Pilsoņu ielā blakus Paula Stradiņa klīniskajai universitātes slimnīcai (galapunkts saucās *Klīniskā slimnīca*).

6. trolejbusu maršruta kopējais garums bija 9,7 km, virziena *Rātslaukums — Klīniskā slimnīca* garums sasniedza 5,1 km, bet virziena *Klīniskā slimnīca — Rātslaukums* - 4,6 km.

Pasažieru pārvadājumus maršrutā veica RP SIA *[[Tramvaju un trolejbusu pārvalde]]* 2. trolejbusu parks.

## Vēsture
Maršruts tika atklāts 1957. gadā no Centrāltirgus līdz Biķernieku un Ķeguma ielu krustojumam. 1958. gadā maršrutu novirzīja līdz Klīniskajai slimnīcai. Ap 1960. gadu papildus izveidoja maršrutu 6A līdz VEFam — trolejbusi apgriezās pie Biķernieku ielas pa tagadējo Viļa Gelbes ielu. Ap 1964. gadu 6A. maršrutu pārsauca par 6.maršrutu, bet līdz Ķeguma ielai sāka braukt 7. trolejbuss maršrutā "Āgenskalna priedes — Ķeguma iela". Ap 1966. gadu maršrutu pagarināja pa Biķernieku, Kastrānes un Vaidavas ielām līdz Purvciemam, apgriešanas loks atradās Dzelzavas un Vaidavas ielu krustojumā.

Vēlāk maršrutu saīsināja līdz Brīvības piemineklim, bet 1980. gadu beigās, likvidējot trolejbusu satiksmi Vecrīgā, saīsināja līdz Latviešu strēlnieku laukumam. 1996. gadā maršrutu vēl nedaudz saīsināja no Klīniskās slimnīcas līdz Latviešu strēlnieku piemineklim.

Maršruts tika slēgts 2004. gada 1. augustā, apvienojot to ar 5. trolejbusu maršrutu (*[[Rīgas Pasažieru stacija|Centrālā stacija]] — [[Daugavas stadions (Rīga)|Daugavas stadions]]*).

## Maršruts
Virzienā *[[Rātslaukums (Rīga)|Rātslaukums]]* — *[[Paula Stradiņa klīniskā universitātes slimnīca|Klīniskā slimnīca]]* trolejbusi kursēja pa šādām ielām: Latviešu strēlnieku laukums, Kaļķu iela, Akmens tilts, Uzvaras bulvāris, Raņķa dambis, Daugavgrīvas iela, Mazā Bezdelīgu iela, Krišjāņa Valdemāra iela, Kalnciema iela, Baložu iela, Kristapa iela, Melnsila iela, Lapu iela, Nometņu iela, Mārupes iela, Tukuma iela un Pilsoņu iela.

Virzienā *Klīniskā slimnīca* — *Rātslaukums* trolejbusi kursēja pa šādām ielām: Pilsoņu iela, Liepājas iela, Mārupes iela, Nometņu iela, Lapu iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Akmens tilts un Latviešu strēlnieku laukums.

### Pieturvietas
6. trolejbusu maršrutā bija 20 pieturas, katrā virzienā pa 10 pieturām.

## Skatīt arī
* Trolejbusu satiksme Rīgā
* Sabiedriskais transports Rīgā
* Rīgas satiksme

## Atsauces
Zulfikārs Ali Bhuto

**Zulfikārs Ali Bhuto** (, ,  , dzimis , miris ) bija Pakistānas politiķis no valstī ietekmīgās Pakistānas Tautas partijas, šīs partijas dibinātājs un vadītājs. No 1971. līdz 1973. gadam bija ceturtais Pakistānas prezidents un no 1973. gada līdz 1977. gadam - devītais Pakistānas premjers. Ali Bhuto 1979. gadā tika sodīts ar nāvi apsūdzībā par politiska konkurenta nogalināšanu. Spriedumu ietekmēja toreizējā Pakistānas vadītāja Muhammeda Zijas ul Haka nostāja. Zulfikāra Ali Bhuto meita Bēnazīra Bhuto arī kļuva par Pakistānas premjeri un pirmo sievieti - musulmaņu valsts galvu.

Dzimis mūsdienu Sindas provincē (tolaik Britu Indijā) ietekmīgā ģimenē. Mācījās Mumbajā, bet no 1947. gada - ASV un Lielbritānijā. 1957. gadā Zulfikārs Ali Bhuto kļuva par Pakistānas delegācijas locekli ANO. 1958. gadā viņš kļuva par valdības ministru.

1962. gadā Zulfikārs Ali Bhuto kļuva par Pakistānas ārlietu ministru. Kā ārlietu ministrs realizēja no ASV neatkarīgāku kursu un centās uzlabot attiecības ar Ķīnu. Pēc 1965. gada indiešu - pakistāniešu kara 1966. gadā demisionēja un 1967. gada 30. novembrī nodibināja Pakistānas Tautas partiju. 1970. gada 7. decembra Pakistānas parlamenta vēlēšanās Pakistānas Tautas partija uzvarēja Rietumpakistānā (mūsdienu Pakistāna), bet Avami līga - Austrumpakistānā (mūsdienu Bangladeša). Tas noveda pie pilsoņu kara un Bangladešas valsts nodibināšanās. 1971. gada 16. decembrī Pakistānas spēki Bangladešā kapitulēja, toreizējais Pakistānas prezidents Jahja Hans, kuru apsūdzēja nespējā nodrošināt valsts vienotību, demisionēja, un par prezidentu kļuva Zulfikārs Ali Bhuto.

Kļūdams par valsts galvu, Zulfikārs Ali Bhuto normalizēja attiecības ar Bangladešu un Indiju, tiekoties ar Indiru Gandiju. 1972. gada 2. janvārī Bhuto deklarēja lielrūpniecības nacionalizāciju. Tika pieņemta jauna, progresīvāka darba likumdošana. Bhuto laikā tika sākti darbi Pakistānas kodolprogrammā, un ar Kanādas palīdzību 1972. gada 28. novembrī Karāči tika palaists pirmais pakistāniešu kodolreaktors. 1973. gada 12. aprīlī tika pieņemta jauna valsts konstitūcija.

Tomēr vēlāk Zulfikāra Ali Bhuto valdība saskārās ar aizvien pieaugošu opozīciju gan parlamantā, gan ārpus tā. 1977. gada 5. jūlijā valstī varu sagrāba militāristi ģenerāļa Muhammeda Zijas ul Haka vadībā. Tika pasludināts īpašais stāvoklis, atcelta konstitūcija un atlaists parlaments. Zulfikārs Ali Bhuto tika vairākkārt arestēts. 1977. gada 24. oktobrī Austākajā tiesā sākās tiesas prāva pret Zulfikāru Ali Bhuto, viņam tika piespriests nāvessods, kurš 1979. gada 4. aprīlī tika izpildīts.

## Ārējās saites
* Zulfikārs Ali Bhuto
Škoda 15TrM

**Škoda 15TrM** ir modernizētais posmainais trolejbusu modelis trolejbusam Škoda 15Tr. To ražoja no 1995. gada līdz 2004. gadam, rūpnīcā Škoda Čehijas pilsētā Ostravā.

## Dizains un modernizētas funkcijas
Trolejbuss Škoda 15TrM no trolejbusa Škoda 15Tr īpaši neatšķiras. Tam ir trīsasu nesošā virsbūve un tas sastāv no divām daļām. Tās ir savienotas ar šarnīru. Daudzas detaļas ir tādas pašas kā trolejbusam Škoda 14TrM, tāpēc tas atvieglo apkopi. Trolejbusa labajā pusē atrodas četras durvis. Sēdekļi ir polsterēti un novietoti vairāk uz sāniem. Trolejbusam ir divi motori, viens vidū un viens uz aizmugurējās ass.

Ārpuses dizainā, salīdzinot ar trolejbusu Škoda 15Tr, trolejbusam Škoda 15TrM ir veiktas nelielas izmaiņas. Lielākā izmaiņa ir saistīta ar elektronisko informācijas tablo uzstādīšanu. Šādu risinājumu ieteica arhitekts Patriks Kotas. Interjers tika pilnībā modernizēts, tika uzstādīti polsterēti sēdekļi, neslīdoša grīda, uzlabota trolejbusa vadītāja atrašanās pozīcija. Arī dažas elektriskās detaļas tika modernizētas. Trolejbuss Škoda 15TrM ir aprīkots mūsdienīgāk, piemēram, tā motors un jaunie kompozītmateriāla strāvas noņēmēji.

## Tehniskie parametri
* Garums: 17,36 m
* Platums: 2,5 m
* Augstums: 3,41 m
* Pašamsa: 16,4 t
* Pasažieru ietilpība: 145 cilvēki
** Sēdvietas: 45
** Stāvvietas: 100
* Dzinēja jauda: 2 x 100 — 2 x 120 kW
* Maksimālais ātrums: 65 km/h

## Piegādes
[thumb|250px|Trolejbuss Škoda 15TrM [Slovākijas galvaspilsētā Bratislavā (pa kreisi).]]
[thumb|255px|Trolejbuss Škoda 15TrM [Rīga|Rīgā]]
Laikā no 1995. gada līdz 2004. gadam tika saražoti aptuveni 130 šādi trolejbusi.

### 

### 

### 

**Norāde:** Šajā tabulā nav iekļautas visas valstis un pilsētas, kur Škoda 15TrM tika piegādāta, tāpat nav uzskaitītas pilsētas, kuras iepirka jau lietotus Škoda 15TrM trolejbusus.

## Skatīt arī
* Sabiedriskais transports Rīgā
* Trolejbusu satiksme Rīgā

## Ārējās saites

* Fotogalerija: trolejbusi Škoda 15TrM Česke Budejovicē
Abhisits Vedžadživa

**Abhisits Vedžadživa** (, dzimis ) ir Taizemes politiķis no Taizemes Demokrātu partijas (พรรคประชาธิปัตย์, *Phak Prachathipat*). No 2008. gada 17. decembra līdz 2011. gada 5. augustam bija Taizemes premjerministrs.

Dzimis Lielbritānijā ietekmīgas un bagātas taizemiešu dzimtas ārsta un valsts ierēdņa ģimenē. Studējis Oksfordas Universitātē.

Politikā iesaistījās, kad 1991. gadā Taizemē varu sagrāba militāra hunta - "Nacionālā miera uzturēšanas padome" (คณะรักษาความสงบเรียบร้อยแห่งชาติ) un Abhisita Vedžadživas tēvs tika iecelts par Veselības aizsardzības ministra vietnieku. 1992. gadā Abhisits Vedžadživa tika ievēlēts Taizemes parlamentā. 2005. gada vēlēšanās Demokrātu partija zaudēja partijai *[[Thai Rak Thai]]*, partijas vadītājs atkāpās no amata, bet par jauno Demokrātu partijas vadītāju kļuva Abhisits Vedžadživa. Demokrātu partija boikotēja 2006. gada ārkārtas vēlēšanas, kurās piedalījās tikai Thaksina Sinavatras vadītā *Thai Rak Thai*.

2006. gada 19. septembrī valstī notika militārs apvērsums, kurš gāza Thaksinu Sinavatru. 2007. gada 30. maijā Taizemes Konstitucionālā tiesa aizliedza *Thai Rak Thai* partiju. Tomēr 2007. gada vēlēšanās atkal uzvarēja Thaksina piekritēji (šoreiz kā Tautas spēka partija), un Demokrātu partija nokļuva opozīcijā. 2008. gada decembrī Konstitucionālā tiesa aizliedza arī Tautas spēka partiju, un tas ļāva Abhisitam Vedžadživam kļūt par premjeru.

Būdams premjera amatā, Abhisits Vedžadživa sastapās ar ievērojamu ārpusparlamenta opozīciju. Notika protesta demonstrācijas. Abhisitam Vedžadživam tika pārmesta cenzūras pastiprināšana un korupcija.

## Ārējās saites

* Abhisita Vedžadživas mājaslapa
Datons

**Datons** var būt:

* Edvards Datons (*Edward Dutton*; 1980) ― angļu antropologs;
* Džeimss Datons (*James Dutton*; 1968) ― amerikāņu astronauts.
Bilavāls Zardārī Bhuto

**Bilavāls Zardārī Bhuto** (, , dzimis ) ir Pakistānas politiķis no valstī ietekmīgās Pakistānas Tautas partijas. Šīs partijas vadītājs kopā ar tēvu Asifu Ali Zardārī. Bēnazīras Bhuto vienīgais dēls.

Studē Oksfordas Universitātē. Pēc mātes nāves atentātā - Pakistānas Tautas partijas vadītājs.
Džeimss Datons

**Džeimss Petrika Datons jaunākais** (*James Patrick Dutton Jr.*; dzimis ) ir NASA kosmonauts, ASV Gaisa spēku lidotājs.

2004. gadā tika uzņemts NASA astronautu kandidātu grupā.

Pirmais kosmiskais lidojums notika 2010. gada aprīlī misijā STS-131 kā Discovery pilotam.

## Ārējās saites
Viljams Penns

**Viljams Penns** (, dzimis , miris ) bija angļu kvēkers — nekustamo īpašumu uzņēmējs, filozofs, kā arī viņa tēva vārdā nosauktās Pensilvānijas provinces (mūsdienu Pensilvānijas štata) un Filadelfijas dibinātājs. Viljams Penns bija viens no mūsdienu demokrātijas un Eiropas Savienoto Valstu ideju pionieriem.

## Dzīvesgājums

Dzimis Londonā, jūras admirāļa ģimenē. Studējis Oksfordā, no kurienes izslēgts par pretošanos varas iestādēm. Tēvs nosūtīja dēlu uz Parīzi. Viljams Penns gadu pavadīja ievērojamā protestantu teologa Moīsa Amiro (*Moses Amyraut*) mājās Somīrā. 22 gadu vecumā pievērsās kvēkerismam. Tēvs Viljamu Pennu padzina no mājas un atņēma mantošanas tiesības. Penns dzīvoja pie kvēkeriem un sadraudzējās ar kvēkeru pamatlicēju Džordžu Foksu. Vairākkārt ieslodzīts. Tēvam pamazām mirstot, Viljams Penns salaba ar viņu.

Redzot kvēkeru vajāšanas, Viljams Penns ierosināja karalim radikālu risinājumu — kvēkeru masveida emigrāciju uz Ameriku. Pennam par pārsteigumu, karalis izdeva pavēli, kas padarīja Pennu par vienu no lielākajiem zemes īpašniekiem pasaulē, piešķirot viņam 120 000 km2 zemes mūsdienu Pensilvānijas un Delavēras štatos. Par Pensilvāniju teritoriju nosauca karalis, par godu Viljama Penna tēvam. Būdams viens no reliģiskās brīvības teorētiķiem, Penns varēja savas teorijas realizēt praksē. Pats Penns divreiz devās uz jauno koloniju un vadīja tās iekārtošanu. Tomēr 1701. gadā, kaut arī kolonija attīstījās salīdzinoši labi, viņš nolēma doties atpakaļ uz Angliju. 1718. gadā Anglijā mira trūkumā.

Filadelfijā zināms t. s. "Billija Penna lāsts". Uz pilsētas pašvaldības ēkas jumta ir novietota Viljama Penna skulptūra. Līdz 1985. gadam pilsētas būvniecībā bija spēkā neoficiāla vienošanās, ka neviena celtne pilsētā nedrīkst būt augstāka par šo skulptūru. 1985. gadā tika uzceltas divas augstceltnes, kas bija augstākas. Tādējādi kopš 1983. gada neviena Filadelfijas sporta komanda vairs nespēja uzvarēt valsts čempionātā. 2007. gadā, atklājot vēl augstāku celtni, tās virsotnē tika uzstādīta neliela Viljama Penna skulptūra. 2008. gadā Filadelfijas beisbola komanda izcīnīja *World Series* trofeju.
## Ārējās saites

* Lesson Plan: William Penn's Peaceable Kingdom 
* William Penn Appleton and Klos Biography
* The Life of William Penn by M. L. Weems, 1829. Full-text free to read and search version of Tim Unterreiner biography from 1829 original published in Philadelphia.
* William Penn, Visionary Proprietor by Tuomi J. Forrest, at the University of Virginia
* *[http://www.quaker.org/wmpenn.html William Penn, America's First Great Champion for Liberty and Peace]* by Jim Powell
* William Penn by Bill Samuel
* Penn's Holy Experiment: The Seed of a Nation 
* Penn in the Tower of London 
* Hidden London Penn in the Tower
* original version of this article (copied with permission)
* "Pennsylvania's Anarchist Experiment: 1681–1690", Prof. Murray N. Rothbard, excerpt from *Conceived in Liberty*, Vol. 1 (Auburn, Alabama: The Ludwig von Mises Institute, 1999)
Agņeška Bibžicka

**Agņeška Bibžicka** (; dzimusi  Mikolovā, Polijā) ir poļu basketboliste, Polijas sieviešu basketbola izlases dalībniece, pašlaik (2010) pārstāv Krievijas Superlīgas klubu no Jekaterinburgas Jekaterinburgas "UGMK".

Kopā ar Polijas izlasi ir izcīnījusi 4. vietu 2003. gada Eiropas čempionātā, 7. vietu 2005. gada Eiropas čempionātā.

## Klubi
* Gdiņas "Lotos"
* Maskavas apgabala "Spartak"
* Jekaterinburgas "UGMK"
Alba Torrensa

**Alba Torrensa** (; dzimusi  Maljorkā, Spānijā) ir spāņu basketboliste, Spānijas sieviešu basketbola izlases dalībniece, pašlaik (2024) pārstāv Spānijas līgas klubu Valensijas "Valencia Basket".

Kopā ar Spānijas izlasi ir izcīnījusi 3. vietu 2009. gada Eiropas čempionātā un 5. vietu 2008. gada Olimpiskajās spēlēs.

## Ārējās saites
* Sports-reference profils
Atomic Kitten

**Atomic Kitten** ir britu popgrupa, kas dibināta 1998. gadā Liverpūlē. Šobrīd grupas sastāvā piedalās Nataša Hemiltona un Liza Makklartona.

Grupa iemantoja lielu skatītāju mīlestību Eiropā, īpaši dzimtenē Anglijā un Vācijā. Vēl grupa bija populāra dažādās valstīs Āzijā, Āfrikā un citos kontinentos. Grupa ir izdevusi trīs dziesmas, kas sasniegušas Lielbritānijas singlu topa pirmo vietu: "Whole Again", "Eternal flame" un "The Tide Is High".

Grupa savus ierakstus ir pārdevusi vairāk nekā 10 miljonos kopiju visā pasaulē.

## Diskogrāfija
### Studijas albumi
* 2000: *[[Right Now]]*
* 2002: *[[Feels So Good]]*
* 2003: *[[Atomic Kitten (albums)|Atomic Kitten]]*
* 2003: *[[Ladies Night]]*
* 2004: *[[Greatest Hits (albums)|Greatest Hits]]*

## Ārējās saites

* Grupas oficiālā mājaslapa
2009. gada Pasaules čempionāts biatlonā

**43. [[Pasaules čempionāts biatlonā]]** notika Phjončhanā, Dienvidkorejā, laikposmā no 2009. gada 13. līdz 22. februārim.

## Medaļu ieguvēji

## Medaļu tabula

## Ārējās saites
* Oficiālā mājaslapa
Klēras krasts

**Klēras krasts** (; ) ir Vilksa Zemes piekrastes daļa Austrumantarktīdā. Stiepjas no Purkuapā raga austrumos (66°12′S 136°11′E﻿﻿) līdz Morzes ragam rietumos (66°15′S 130°10′E﻿﻿ / -66.25; 130.167﻿). Dažkārt tiek saukts par **Vilksa krastu**. Austrumos robežojas ar Adelijas Zemi, rietumos - ar BANZARE krastu.

Klēras krastu 1840. gadā atklāja franču ceļotājs Žils Dimons D'Irvils un nosauca ekspedīcijas otrā kuģa *Zélée* kapteiņa Žakino *(Jacquinot)* sievas vārdā.

## Atsauces
2007. gada Pasaules čempionāts biatlonā

**41. [[Pasaules čempionāts biatlonā]]** notika Antholcā, Itālijā, laikposmā no 2007. gada 2. līdz 11. februārim.

## Medaļu kopsavilkums

## Medaļu tabula

## Ārējās saites
* Oficiālā mājaslapa
2010. gada Pasaules čempionāts biatlonā

**Jauktās stafetes [[Pasaules čempionāts biatlonā]]** notika Hantimansijskā, Krievijā .

## Jauktā stafete

## Ārējās saites
* Rezultāti
Malons

**Malons** var būt:
* Karls Malons (*Karl Malone*), ASV basketbolists
* Mozess Malons (*Moses Malone*), ASV basketbolists
Alonso

**Alonso** ir spāņu uzvārds. Cilvēki ar šo uzvārdu:

* Djego Alonso (*Diego Alonso*; 1975)  — Urugvajas futbolists un treneris;
* Fernando Alonso (*Fernando Alonso*; 1981) — Spānijas autosportists;
* Laura Alonso (*Laura Alonso*; 1976) — Spānijas operdziedātāja;
* Markoss Alonso (*Marcos Alonso*; 1990)  — Spānijas futbolists;
* Sito Alonso (*Sito Alonso*; 1975)  — Spānijas basketbola treneris;
* Šavi Alonso (*Xabi Alonso*; 1981) — basku izcelsmes Spānijas futbolists un treneris.
Ekvadoras sukre

[thumb|right|250px|1 Sukre sastāv no 100 [centavo.]]
**Sukre** — Ekvadoras naudas vienība no 1884. līdz 2000. gadam. Bija nosaukta Bolīvijas prezidenta Antonio Hosē Sukres vārdā.

Hiperinflācijas dēļ valūta 2000. gadā tika aizstāta ar ASV dolāru.

## Ārējās saites
* Banco Central del Ecuador
Kolins Džeksons

**Kolins Rejs Džeksons** (; dzimis  Kārdifā, Velsā) ir bijušais Lielbritānijas vieglatlēts, barjerskrējējs. Savas karjeras laikā viņš kļuva par Olimpisko vicečempionu 1988. gada Olimpiādē Seulā, divkārtējo Pasaules čempionu 1993. un 1999. gadā, Pasaules čempionu telpās 1999. gadā, četrkārtējo Eiropas čempionu 1990., 1994., 1998. un 2002. gadā, trīskārtējo Eiropas čempionu telpās 1989., 1994. un 2002. gadā. K. Džeksona personīgais rekords 110 m barjerskrējienā 12,91 sekundes, kas tika uzstādīts  Štutgartē, bija pasaules rekords līdz pat , kad to pārspēja Ķīnas sportists Liu Sjans. K. Džeksonam no 1994. līdz 2021. gadam piederēja arī pasaules rekords 60 m barjerskrējienā telpās (7,30 s), 2021. gada februārī to laboja Grānts Holovejs.

Pēc profesionāļa karjeras beigām strādājis televīzijā par vieglatlētikas sacensību komentētāju.

## Personīgie rekordi

## Ārējās saites
Hārdkors (rokmūzikas žanrs)

**Smagais pankroks** jeb **hārdkors** (no ) ir pankroka žanrs, kas radies Ziemeļamerikā 1970. gadu beigās. Atšķirībā no parastā pankroka tas ir daudz ātrāks un smagāks. Smagajam pankrokam pirmsākumos tam bija raksturīgs vokālais pavadījums, kas pielāgojas ātrajam bungu ritmam, tomēr mūsdienu smagajā pankrokā tā vairs nav noteikta šī žanra raksturiezīme.

## Apakšžanri
* Kristīgais hārdkors
* *[[D-beat]]*
* Emo
* Melodiskais hārdkors
* *[[Nardcore]]*
* *[[Powerviolence]]*
* *[[Skate punk]]*
* *[[Thrashcore]]*
* Trokšņu roks
* *[[Youth crew]]*

## Literatūra
* *Going Underground: American Punk 1979—1992* (George Hurchalla, Zuo Press, 2005)
Gērijs Nevils

**Gērijs Aleksandrs Nevils** (; dzimis ) ir Anglijas futbolists, kas ir beidzis profesionāļa karjeru. Viņš spēlēja labās malas aizsarga pozīcijā. Visu karjeru pārstāvēja tikai vienu klubu — *[[Manchester United FC|Manchester United]]*. No 2005. gada viņš bija kluba kapteinis.

Anglijas izlasē debitēja 1995. gada draudzības spēlē pret Japānas izlasi. Anglijas izlasē ir spēlējis 1998. un 2006. gada FIFA Pasaules kausā. Ir spēlējis arī 1996, 2000. un 2004. gada Eiropas čempionātā.

Vairākus gadus bijis Anglijas futbola izlases trenera asistents. No 2015. gada līdz 2016. gadam vadījis La Liga komandu *[[Valencia CF]]*.

Astoņkārtējs Premjerlīgas, divkārtējs UEFA Čempionlīgas čempions.

Viņa brālis Fils Nevils arī ir profesionāls futbolists.

## Sasniegumi
**Manchester United**

* Anglijas Premjerlīga: 1995–96, 1996–97, 1998–99, 1999–2000, 2000–01, 2002–03, 2006–07, 2008–09
* FA kauss: 1995–96, 1998–99, 2003–04
* Anglijas Līgas kauss: 2005–06, 2009–10
* FA Community Shield: 1996, 1997, 2008
* UEFA Čempionu līga: 1998–99, 2007–08
* Starpkontinentālais kauss: 1999
* FIFA Klubu Pasaules kauss: 2008

**Anglija**

* Eiropas čempionāts futbolā bronzas medaļas: 1996

## Ārējās saites

* Mančestras "United" profils
Meriona Džonsa

**Meriona Džonsa** (; dzimusi  Losandželosā, ASV) ir bijusī amerikāņu vieglatlēte (sprintere un tāllēcēja), kas diskvalificēta par dopinga lietošanu, pašlaik profesionāla basketboliste. Spēlē saspēles vadītāja pozīcijā,  noslēdza līgumu ar WNBA klubu Talsas "Shock".

Pēc izcilas vieglatlētikas karjeras 2000. gada septembrī Meriona Džonsa tika pieķerta, lietojot steroīdus, pēc kā viņai tika atņemtas visas izcīnītās medaļas, kuras izcīnītas pēc , tai skaitā 2000. gada Sidnejas olimpiādē izcīnītās medaļas.

## Personīgie rekordi

## Ārējās saites
Musiqq

***Musiqq*** () ir latviešu popmūzikas grupa, kas tika dibināta 2009. gadā. Grupas sastāvā ir Marats Ogļezņevs un Emīls Balceris.

## Vēsture
2009. gadā M. Ogļezņevs pameta grupu *[[Device]]*, pēc tam kopā ar E. Balceri dibināja grupu *Musiqq*.

Pirmais grupas radio singls ir "Klimata kontrole". Grupa guva panākumus ar 2009. gada nogalē izdoto dziesmu "Abrakadabra", kas ir ieguvusi vairākas balvas, tai skaitā uzvarēja 2009. gada Muzikālajā bankā. 2010. gadā sadarbībā ar ierakstu kompāniju "Mikrofona ieraksti" tika izdots debijas albums *[[Šī ir tikai mūzika]]*.

2011. gada Eirodziesmas pusfinālam kvalificējās *Musiqq* izpildītā dziesma "Angel in Disguise". Finālā grupa guva uzvaru, tā kļūstot par Latvijas pārstāvjiem 2011. gada Eirovīzijā Diseldorfā, Vācijā.

Eirovīzijas pusfinālā grupa ieņēma 17. vietu, tādējādi nekvalificējoties finālam.

## Dalībnieki
Marats Ogļezņevs ir bijušais grupas *[[Device]]* dalībnieks. Grupa tika nodibināta 1998. gadā un kopā tika izdoti 3 studijas albumi. Sadarbība ar grupu beidzās ne uz tās labākās nots, Maratam tiekot izslēgtam no grupas 2008. gadā pēc grupas menedžera un grupas dalībnieka Ruslana Kuksinoviča lēmuma. No 2019. gada Marats arī darbojas muzikālā šova "X faktorā", kā žūrijas loceklis un mentors.

Emīls Balceris pirms grupas nodibināšanas piedalījies tādos šovos kā *Latvijas talants*, dziedājis *Koru karo*s Chilli vadītajā Liepājas sarkanajā korī, dziedājis duetā ar Sabīni Berezinu un piedalījies dažādos starptautiskos konkursos.

## Diskogrāfija

### Studijas albumi

## Latvijas Mūzikas ierakstu gada balva

### Nominācijas
* 2009: Abrakadabra (labākā dziesma) — nominants
* 2010: Šī ir tikai mūzika (labākais pop albums) — nominants, Abrakadabra (gada radio hits) — nominants
*2011: Angel in Disguise (labākā dziesma) — nominants, Dzīve izdodas (gada radio hits) — nominants
*2012: Dari kā es (labākais video klips) — nominants, Miljonārs (radio hits) — nominants
*2014: Vēl viena mūzika (labākais pop albums) — nominants, Sekundes (labākā dziesma) — nominants, Sekundes (Alfas gada dziesma) — **<u>uzvarētājs</u>**, Saule šodien auksta (radio hits) — nominants
*2015: Silta sirds (Alfa gada dziesma) — nominants
*2017: Debesis iekrita Tevī (labākā dziesma)— **<u>uzvarētājs</u>**, Debesis iekrita Tevī (Alfas gada dziesma)— **<u>uzvarētājs</u>**, Čaļi (radio hits) — nominants, Debesis iekrita Tevī (radio hits) — **uzvarētājs**
*2018: Atbalss (Alfas gada dziesma) — nominants
*2020: Salas (Origo Zelta dziesma) — nominants

## Muzikālā banka
*2009. gads — Abrakadabra (**1.vieta**)
*2010. gads — No 10-10 (6.vieta), Dzimšanas diena (**3.vieta**)
*2011. gads — Dzīve izdodas (6.vieta), Miljonārs (**3.vieta**)
*2013. gads — Dari kā es (11.vieta), Tu tikai runā ar mani (6.vieta)
*2014. gads — Sekundes (**2.vieta**)
*2015. gads — Silta sirds (4.vieta)
* 2016. gads — Čaļi (4.vieta), Debesis iekrita Tevī (**1.vieta**)
*2017. gads — Atbalss (7.vieta)
*2019. gads — Sāc ar sevi (4.vieta)
*2020. gads — Garīgais arī (10.vieta)

## Atsauces

## Ārējās saites
* MUSIQQ mājas lapa
* ''draugiem.lv'' profils

* ''Platforma.lv'' profils
* 
* 

### Intervijas
* Eirodziesmas uzvarētāji: Lauris ar mums runā (TVNET)
Xtort

***Xtort*** ir vācu industriālā roka grupas KMFDM devītais studijas albums, kas tika izdots  sadarbībā ar ierakstu kompānijām Wax Trax! Records un TVT Records. Albums tika ierakstīts Čikāgā, Ilinoisas štatā, ASV, īsi pēc Wax Trax! Records dibinātaja un grupas drauga Džima Neša nāves. Albumā viesmākslinieku statusā piedalījās vairāku industriālo rokgrupu dalībnieki.

## Dziesmu saraksts

## Piezīmes un atsauces
### Piezīmes
# Dažreiz albuma nosaukums tiek rakstīts kā **XTOЯT**, kā redzams albuma noformējumā.
### Atsauces

## Ārējās saites
* KMFDM oficiālā mājaslapa
Nadja Komeneči

**Nadja Elena Komeneči** (, ; dzimusi  Onešti, Rumānijā) ir bijusī rumāņu vingrotāja, pieckārtējā olimpiskā čempione.

Vingrošanā sākusi trenēties sešu gadu vecumā. Pirmoreiz sacensībās viņa startēja 1972. gadā, taču starptautiskās sacensībās viņa pirmoreiz piedalījās 1975. gadā. Divas reizes piedalījusies Olimpiskajās spēlēs (, ). 1976. gadā Monreālā kļuva par pirmo vingrotāju, kas no tiesnešiem saņēmusi maksimālo vērtējumu (10 balles). Tā kā rezultātu tablo izgatavotājam *Omega SA* pirms sacensībām tika apstiprināts, ka rezultāts nevar sastāvēt no četriem cipariem (perfektais 10,00 nav iespējams), Komeneči rezultāts tika parādīts kā 1,00, kas sākotnēji izraisīja samulsumu arēnā. Kopumā Olimpiskajās spēlēs izcīnījusi piecas zelta, trīs sudraba un vienu bronzas medaļu. Vēl divas reizes kļuvusi par pasaules čempioni, deviņas — par Eiropas čempioni.

Viņa ir viena no populārākajām vingrotājām pasaulē. 2000. gadā *Laureus World Sports Academy* atzina Komeneči par vienu no 20. gadsimta izcilākajām sportistēm.

## Rezultāti

## Atsauces

## Ārējās saites

* Biogrāfija
Radivojs Koračs

**Radivojs Koračs** (; dzimis  Samborā, Dienvidslāvijā, miris  Sarajevā, Dienvidslāvijā) bija Dienvidslāvijas basketbolists, spēlēja centra pozīcijā, Dienvidslāvijas basketbola izlases dalībnieks.

Eiropas čempionvienību kausa izcīņas spēlē 1964.-65. gada sezonas pirmās kārtas spēlē pret Zviedijas čempioniem "Alvik" viņš guva 99 punktus, spēles beigu rezultāts bija 155-57.

Kopā ar Dienvidslāvijas basketbola izlasi izcīnījis Olimpiskās sudraba medaļu 1968. gadā, divreiz bijis otrais Pasaules čempionātā.

 Radivojs mira autoavārijā netālu no Sarajevas. 1971. gadā FIBA viņa piemiņai veltīja Korača kausa izcīņas turnīru Eiropas valstu basketbola klubiem, kas tika izcīnīts līdz pat 2002. gadam. Taču Dienvidslāvijas basketbola federācija noteica, ka Dienvidslāvijā nenotiks basketbola spēles 2. jūnijā. Pēc Korača kausa izcīņas beigām Eiropā Serbijas un Melnkalnes basketbola federācija nosauca savas valsts kausa izcīņu par Radivoja Korača kausa izcīņas turnīru. Viņš tika uzņemts FIBA slavas zālē 2007. gadā.

Radivojs Koračs ticis iekļauts 50 izcilāko Eirolīgas spēlētāju un darbinieku vidū.

## Ārējās saites
* FIBA slavas zāles profils 
* Eirolīgas 50 labākie spēlētāji un darbinieki 
* Basketpedya profils
Serebro

**Serebro** bija krievu dāmu poproka grupa, kas izveidojās 2006. gadā. Grupas sastāvā sākotnēji bija Olga Serjabkina, Katja Kiščuka un Tatjana Morgunova. Grupa ieguva trešo vietu 2007. gada Eirovīzijas dziesmu konkursā ar dziesmu "*Song#1*". *Serebro* kādu laiku bija viena no populārākajām grupām Krievijā, savu debijas albumu *[[Opiumroz]]* grupa izdeva 
. Grupai bieži mainījās sastāvs, un 2020. gadā grupas organizētājs Maksims Fadejevs pēc kārtējā konflikta paziņoja par projekta slēgšanu.

## 2007. gada Eirovīzija
2007. gada martā grupa tika izvirzīta par Krievijas pārstāvi 2007. gada Eirovīzijas dziesmu konkursā, to noteica Krievijas nacionālā TV žūrija. Tolaik grupa *Serebro* bija nevienam nezināms trio, kas spēja Eirovīzijas atlasē uzvarēt vairākus spēcīgus konkurentus. Pateicoties 2006. gada Eirovīzijas dziesmu konkursā Dima Bilana izcīnītajai 2. vietai, *Serebro* nevajadzēja startēt pusfinālā.

 *Serebro* uzstājās starptautiskā konkursa finālā ar kopējo 15. kārtas numuru. Grupa saņēma 12 punktus no Armēnijas, Igaunijas un Baltkrievijas, 10 punktus no Ukrainas un Izraēlas. Konkursa uzvarētājvalsts Serbija grupai piešķīra 7 punktus. *Serebro* ar izcīnītajiem 207 punktiem ierindojās 3. vietā. Vienīgā uzstāšanās Helsinkos kļuva par grupas pirmo oficiālo koncertuzstāšanos.

## Diskogrāfija
### Studijas albumi
* 2009: *[[Opiumroz]]*

### Singli
* 2007: "Song#1"
* 2007: "Дыши"
* 2008: "Опиум"
* 2008: "Скажи, не Mолчи"
* 2009: "Сладко"

## Atsauces

## Ārējās saites

* Grupas oficiālā mājaslapa 
* Grupas kanāls Youtube
Rouza Makgauana

**Rouza Arianna Makgauana** (*Rose Arianna McGowan*; dzimusi  Florencē, Itālijā) ir Itālijā dzimusī amerikāņu aktrise, kura plašākai publikai pazīstama ar lomu seriālā "Amulets". Vēl ir filmējusies tādās filmās kā *[[The Doom Generation]]*, "Melnā Dālija", "Kliedziens", *[[Jawbreaker]]* un "Maltuve". Savu aktrises karjeru sākusi 1992. gadā komēdijā *[[Encino Man]]*. Viņas pārliecinošais tēlojums komēdijā *The Doom Generation* pievērsa kritiķu uzmanību un viņa tika nominēta balvai par labāko debijas priekšnesumu 1996. gadā. Seriālā "Amulets" viņa filmējās laikposmā no 2001. līdz 2006. gadam.

## Filmogrāfija

### Filmas
* 1992: *[[Encino Man]]*
* 1995: *[[The Doom Generation]]*
* 1996: "Biodoms" (*Bio Dome*)
* 1996: *[[Kiss & Tell]]*
* 1996: "Kliedziens"
* 1997: *[[Going All the Way]]*
* 1997: *[[Seed]]*
* 1997: *[[Nowhere]]*
* 1997: *[[Lewis & Clark & George]]*
* 1998: "Fantomi" (*Phantoms*)
* 1998: *[[Devil In The Flesh]]*
* 1999: *[[Jawbreaker]]*
* 1999: *[[Sleeping Beauties]]*
* 2000: *[[Ready to Rumble]]*
* 2000: *[[The Last Stop]]*
* 2001: *[[Strange Hearts]]*
* 2001: *[[Monkeybone]]*
* 2001: *[[The Killing Yard]]*
* 2002: *[[Stealing Bess]]*
* 2005: *[[Elvis (filma)|Elvis]]*
* 2006: "Melnā Dālija"
* 2007: "Šausmu planēta" (*Grindhouse - Planet Terror*)
* 2007: "Nāves pierādījums" (*Grindhouse - Death Proof*)
* 2008: *[[Fifty Dead Men Walking]]*

### TV
* 1985: *[[Jem]]*
* 1990: *[[True Colours]]*
* 1999: *[[God Is in the T.V.]]*
* 2001: *[[What About Joan?]]*
* 2001—2006: "Amulets"
* 2008: *[[The Essentials]]*
* 2009: *[[Nip/Tuck]]*

## Ārējās saites
Šavi Alonso

**Šavjers "Šavi" Alonso Olano** (; dzimis  Tolosā, Basku Zemē) ir basku izcelsmes Spānijas futbola treneris un bijušais futbolists, spēlējis centra pussarga pozīcijā. NO 2025. gada maija līdz 2026. janvārim Alonso bija Madrides "Real" komandas galvenais treneris.

Daaudz gadus bijis Spānijas futbola izlases dalībnieks. Pēdējās sezonas spēlējis Vācijas kluba Minhenes "Bayern" sastāvā. Pazīstams kā labs tālo sitienu izpildītājs, guvis vairākus vārtus no laukuma savas komandas puses.

Spānijas pieaugušo izlasē Šavi Alonso debitēja 2003. aprīlī uzvarā pret Ekvadoras izlasi. Tās sastāvā spēlējis 2004. gada Eiropas čempionātā, 2006. gada Pasaules kausa finālturnīrā, 2008. gada Eiropas čempionātā, 2010. gada Pasaules kausa finālturnīrā un 2012. gada Eiropas čempionātā. Šavi Alonso ir 2008. gada un 2012. gada Eropas čempions, kā arī 2010. gada Pasaules kausa ieguvējs Spānijas izlases sastāvā. Pēc 2012. gada Eiropas čempionāta, kas notika Polijas un Ukrainas laukumos, Alonso tika iekļauts turnīra simboliskajā izlasē.
## Trenera karjera
### Leverkūzenes Bayer
2022. gada 5. oktobrī viņš tika iecelts par jauno Leverkūzenes Bayer galveno treneri.
### Madrides Real
2025. gada 25. maijā Alonso bijušais klubs *Madrides Real* paziņoja par viņa iecelšanu galvenā trenera amatā uz nākamajām trim sezonām, sākot no 2025. gada 1. jūnija. Viņš nomainīja itāļu speciālistu Karlo Ančeloti, kura vadībā Alonso spēlēja gan Real Madrid no 2013. līdz 2014. gadam, gan Minhenes "Bayern" komandā no 2016. līdz 2017. gadam.

2026. gada 12. janvārī Alonso un Real Madrid kluba vadība nolēma abpusēji lauzt līgumu, dienu pēc zaudējuma "Barcelona" klubam ar rezultātu 3:2 Spānijas Superkausa finālā. Viņa trenera darbs iepriekš bija iezīmēts ar pretrunīgām diskusijām strīdu dēļ komandā ar tādiem spēlētājiem kā Vinisiuss Žuniors un Kilians Mbapē.
## Sasniegumi

### Spēlētāja karjera
**Liverpool**

* FA kauss: 2005–06
* FA Community Shield: 2006
* UEFA Čempionu līga: 2004–05
* UEFA Superkauss: 2005

**Real Madrid**

* Spānijas La Liga: 2011–12
* Copa del Rey: 2010–11, 2013–14
* Spānijas Superkauss: 2012
* UEFA Čempionu līga: 2013–14

**Bayern Munich**

* Vācijas Bundeslīga: 2014–15, 2015–16, 2016–17
* DFB Pokal: 2015–16
* DFL Supercup: 2016

**Spānija**

* FIFA Pasaules kauss: 2010
* Eiropas čempionāts futbolā: 2008, 2012

**Individuālie sasniegumi**

* Spānijas gada futbolists: 2003
* La Liga labākais pussargs: 2011–12
### Trenera karjera
**Bayer Leverkusen**
* Bundeslīga: 2023–24
*DFB-Pokal: 2023–24
*DFL-Superkauss: 2024
*UEFA Eiropas līga finālists: 2023–24
## Atsauces

## Ārējās saites

*
Ostins Pauerss: Slepenais starptautiskais aģents

**Ostins Pauerss: Slepenais starptautiskais aģents** (*Austin Powers: International Man of Mystery*) ir 1997. gada kinokomēdija, zināmā mērā arī parodija par Džeimsa Bonda filmām. Filmas režisors ir Džejs Roučs, kas vēlāk uzņēmis arī pazīstamās filmas Iepazīsties, Mani Vecāki un Iepazīsties, Fakeri. Galvenajā lomā ir Maiks Maierss, kas ir arī šīs filmas producents un scenārists.

## Sižets

Slepeno aģentu sieviešu mīluli Ostinu Pauersu iesaldēja 1967. gadā, lai viņš varētu cīnīties ar savu niknāko pretinieku Doktoru Ļaunumu, kad tas atgriezīsies. Ostinu Pauersu atsaldēja 1997. gadā, kad bija beidzies hipiju laikmets un pasaulē atkal sācies mantkārības laiks. Ostins strādā kopā ar viņa 60. gadu asistentes meitu - Vanesu. Ostinam ir jāmēģina iejusties laikā, kad nevar vienlaikus uzturēt attiecības ar vairākām sievietēm.

## Atsauces

## Ārējās saites
Jānis Stībelis

**Jānis Stībelis** (dzimis ), pazīstams arī kā ***J Stever***, ir latviešu dziedātājs. Ir izdevis deviņus studijas albumus. Piedalījies vairākos starptautiskos muzikālos konkursos, tai skaitā 2002. gada Jaunajā Vilnī. Karjeru sācis 1999. gadā ar grupu *Shake & Bake*. Ir ieguvis bakalaura grādu diriģēšanā Rīgas Pedagoģijas augstskolā. Papildinājis zināšanas studējot Hollywood Musicians Institute. Sadarbojies ar tādām Latvijas mūzikas zvaigznēm, kā R.Pauls, L.Vaikule. Albumi "Glāze piena" un "Summer City" ieguvuši Latvijas mūzikas ierakstu balvas, kā labākie pop mūzikas albumi.  

Pazīstams arī kā daudzu radio hitu autors, aranžētājs un producents. 

## Diskogrāfija
* 2000: *[[Don't Turn Away]]* (kopā ar *Shake & Bake*)
* 2001: *[[Inspiration]]*
* 2004: *[[Paliec tepat]]*
* 2005: *[[Любовь настала]]*
* 2007: *[[Glāze Piena (albums)|Glāze Piena]]*
* 2009: *[[Secret Mission]]*
* 2010: *[[Diapozitīvi]]*
* 2012: *[[Summer city]]*
* 2015: *[[2 pasaules]]*
*2019: Optimists 

## Ārējās saites
* Oficiālā mājaslapa
* draugiem.lv profils
* Platforma profils
* MySpace profils 
* facebook profils
We Are the World

***We Are the World*** () ir dziesma un labdarības singls, ko ierakstīja speciāli šī singla ierakstam izveidotā grupa USA for Africa . Dziesmu sacerēja Maikls Džeksons un Laionels Ričijs. Singls tika izdots  sadarbībā ar ierakstu kompāniju *[[Columbia Records]]*. Dziesma ir saņēmusi vairākus apbalvojumus, tai skaitā trīs Grammy balvas, dziesma tika sertificēta ar 4 platīna diskiem pēc RIAA sistēmas. Visi iegūtie līdzekļi, kas tika gūti, pārdodot šo singlu, tika veltīti labdarībai.

 tika ierakstīta jauna dziesmas versija *We Are the World 25 for Haiti* pēc 2010. gada Haiti zemestrīces.

## Izpildītāji

* Dens Akroids (vienīgais kanādietis sarakstā un viens no diviem neamerikāņu izpildītājiem)
* Harijs Belafonte
* Lindsijs Bakinghems
* Kima Karna
* Rejs Čārlzs
* Bobs Dilans
* Šeila I.
* Bobs Geldofs (vienīgais īrs sarakstā un viens no diviem neamerikāņu izpildītājiem)
* Hall & Oates
* Džeimss Ingrems
* Džekijs Džeksons
* Latoija Džeksone
* Marlons Džeksons
* Maikls Džeksons
* Rendijs Džeksons
* Tito Džeksons
* Al Jarreau
* Veilons Dženings
* Billijs Džoels
* Sindija Lopere
* Huey Lewis and the News
* Kenijs Logins
* Betija Midlere
* Vilijs Nelsons
* Džefrijs Osborns
* Deivids Peičs
* Stīvs Perijs
* The Pointer Sisters
* Stīvs Porkaro
* Kenijs Rodžerss
* Daiena Rosa
* Laionels Ričijs
* Smoukijs Robinsons
* Pols Saimons
* Brūss Springstīns
* Tīna Tērnere
* Diona Vorvika
* Stīvijs Vonders

## Ārējās saites
* USA for Africa oficiālā mājaslapa
1588. gads

**1588. gads** (MDLXXXVIII) ir garais gads, kas pēc Gregora kalendāra sākās piektdienā (pēc Jūlija kalendāra 1588. gads sākās desmit dienas vēlāk pirmdienā).

## Notikumi
* februāris — singāļi pārtrauca portugāļu kontrolētās Ceilonas galvaspilsētas Kolombo aplenkumu.
* 28. maijs — "Neuzvaramā armāda" ar 130 kuģiem un 30 000 jūrnieku atstāja Spānijas krastus un dodas uz Lamanša šaurumu (pēdējie kuģi devās uz Lamanšu 30. maijā).
* 31. jūlijs — netālu no Portsmutas notika pirmā spāņu un angļu flotes sadursme, kurā uzvarēja angļi.
* 2. augusts — netālu no Dorsetas notika otrā spāņu un angļu flotes sadursme, kurā atkal uzvarēja angļi.
* 6. augusts — angļi pilnībā sakāva "Neuzvaramo armādu".

### Nezināms datums
* pirmo reizi Bībele publicēta velsiešu valodā.
* par Dānijas karali kļuva Kristiāns IV.

## Dzimuši
* 5. aprīlis — Tomass Hobss (*Thomas Hobbes*), angļu filozofs (miris 1679. gadā)
* 8. septembris — Marins Merzenns (*Marin Mersenne*), franču teologs (miris 1648. gadā)

## Miruši
* 4. aprīlis — Frederiks II, Dānijas karalis (dzimis 1534. gadā)
* 19. aprīlis — Paolo Veronēze (*Paolo Veronese*), itāļu gleznotājs (dzimis 1528. gadā)
* 17. jūlijs — Sināns, osmaņu arhitekts (dzimis ap 1490. gadu)
* 4. septembris — Roberts Dadlijs, angļu politiķis (dzimis 1532. gadā)
* 23. decembris — Anrī I de Gīzs, franču katoļu līderis (dzimis 1550. gadā)

### Datums nezināms
* Sonams Gjatso, pirmais oficiāli atzītais dalailama (dzimis 1543. gadā)
Dorotija Metkalfa-Lindenburgere

**Dorotija Metkalfa-Lindenburgere** (*Dorothy Marie "Dottie" Metcalf-Lindenburger*; dzimusi ) ir NASA kosmonaute, skolotāja.

2004 gadā tika uzņemta NASA astronautu kandidātu grupā pedagogu projekta ietvaros.

Pirmais kosmiskais lidojums notika 2010. gada aprīlī misijā STS-131.
Naoko Jamadzaki

**Naoko Jamadzaki** (山崎 直子 *Yamazaki Naoko*, pirmslaulības uzvārds *Sumino*; dzimusi ) ir bijusī *[[JAXA]]* kosmonaute. Viņa ir otrā Japānas sieviete, kas lidojusi kosmosā.

Naoko tika izvēlēta par kosmonautu kandidātu 1999. gada februārī un nosūtīta uz ASV apmācības treniņiem, ko pabeidza 2001. gada septembrī. Pēc tam viņa apguva Japānas eksperimentu moduļa iekārtas un operācijas. 2004. gada maijā Jamadzaki pabeidza kosmosa kuģa *[[Sojuz-TMA]]* lidojuma inženiera apmācību kursu Krievijā. 2008. gada novembrī viņa tika iekļauta *[[STS-131]]* apkalpē.

Pirmais un vienīgais Jamadzaki kosmiskais lidojums notika 2010. gada aprīlī misijā *STS-131*.

2011. gada 31. augustā Naoko Jamadzaki atstāja *JAXA*.

2000. gadā Naoko apprecējās ar kosmisko inženieri Taiči Jamazaki. Viņiem dzima divi bērni. 2012. gadā viņu laulība šķirta.

## Atsauces
Postmodernisms

**Postmodernisms** ( - pēc *modo* - nupat) ir visaptveroša humanitāro zinātņu kustība, kam galvenokārt raksturīga objektīvās patiesības un metanaratīva noliegšana. Tas ir vispārīgs apzīmējums 20. gadsimta beigu pārmaiņām Rietumu kultūras un filozofiskajā apziņā, kurām raksturīgs modernitātes vērtību noliegums. "Mūsu pašreizējā kultūra ir cinisms un ironija - jebkas dzīvotspējīgs, katrā ziņā jebkurš mēģinājums paust kādu ideālu novīst to spozmē", tā postmodernismu apraksta Svens Birkerts.

Postmodernismam nav precīzas definīcijas, bet tam piedēvētas dažādas pazīmes, piemēram, nenoteiktība, fragmentācija, patiesības konstrukcija, nevis atrašana. No postmodernisma viedokļa "šo pazīmju uzskaitīšana nav korekta, jo tā grib apstādināt procesus, atrast būtiskas īpašības, atņemt postmodernismam tā nenoteiktību".

Postmodernisma jēdziens cieši saistīts ar postrukturālisma un dekonstrukcijas pieeju literatūrai. Žaks Deridā, Mišels Fuko un citi norādījuši, ka nav iespējams izveidot skaidru un neapgāžamu patiesības struktūras aprakstu. Postmodernisms ietekmējis arī mākslu un arhitektūru.

## Atsauces
Postmodernisma māksla

**Postmodernisma māksla** ir termins, kas tiek izmantots mākslas kustības raksturošanai postmodernisma periodā, kura kādā veidā nonāk pretrunā ar modernisma principiem vai arī tos apvieno, vai attīsta ar jauniem paņēmieniem. Par postmodernisma mākslu galvenokārt tiek uzskatīti tādi mākslas veidi, kas iekļauj video tehnoloģijas: intermēdija, instalāciju māksla, konceptuālā māksla un multimēdija. Tāpat dažkārt par postmodernisma mākslas virzieniem tiek uzskatīti mākslas veidi, kas izmanto kolāžas vai brikolāžas paņēmienus, objektu vienkāršošanu, koncentrēšanos uz tiešiem mākslas izejelementiem, ataino masu kultūru vai izmanto performanci.

Postmodernisma aizsācējs ir amerikāņu arhitekts un teorētiķis R. Venturi (1925),  kas māksliniecisko darbību sāka popārta [popārts – 20 gs. mākslas virziens, kura pārstāvji dažādos materiālos apspēlēja masu kultūras tēlus un motīvus] ietekmē, tādējādi apliecinot tieksmi uz visu pieņemto normu neievērošanu. Venturi ietekmē, atšķirībā no visiem ierastajiem arhitektūras virzieniem, it sevišķi no starptautiskā vēlīnā modernisma stila, kas pauda saprātīgu, loģisku attieksmi pret konkrētajiem uzdevumiem, postmodernisms attīstīja iracionālu [neatbilstošu saprāta likumiem, neloģisku] pieeju, atzina pat haosu, jo uztvēra to kā vērtību, kas bija pretstatāma mehānistiskās kārtības nedzīvīgumam.

Reakcija uz modernismam raksturīgajām standartizētajām, vienveidīgajām ēkām izpaudās organisko formu sarežģīšanā, neuzticībā vienam stilam. Līdz ar to 70. gados notika eklektisma [eklektisms – dažādu mākslas un arhitektūras stilu apvienošana un atdarināšana] jēdziena pārvērtēšana un atzīšana. Eklektisms pavēra arī plašākas iespējas dekoratīvo efektu radīšanai. Ja 60. gados vienkāršība tika uzskatīta par arhitektūras neatņemamu sastāvdaļu, tad 70. gados turpretī par raksturīgu pazīmi kļuva intriģējoša sarežģītība.

Postmodernisma pārstāvjiem patika pajokoties par aizmirstiem, vairs nevienu nesaistošiem simboliem un zīmēm, tādējādi piešķirot saviem veidojumiem divnozīmību. Svarīgs šai ziņā bija arī masu kultūras (popārta) iespaids. Postmodernismasm raksturīga personība ir amerikāņu arhitekts, pedagogs, teorētiķis un praktiķis Čārlzs Mūrs (1925). Viņa darbos eklektisms guvis visspilgtāko izpausmi. Tā, piemēram, Kalifornijas universitātes Kresge koledžas (Santakrusā) studentu kopmītnes kompleksa koka celtnes vietām atgādina triumfa arkas, barokālās Spānijas kāpnes Romā, mauru pils ēkas Alhambrā, vietām – ar humoristiski uztveramus ikdienas veidojumus, kā, piemēram, oratora katedrai līdzīgo mehāniskās veļas mazgātavas fasādi. Komplekss ir pilns ar tādiem pārsteigumiem un studentu aprindās tas ieguvis “klauna pilsētas” nosaukumu.
Ulmale

**Ulmale** ir ciems Baltijas jūras piekrastē, Kurzemes rietumos, Dienvidkurzemes novada Sakas pagastā. Cauri ciemam iet reģionālais autoceļš P111 (Ventspils-Grobiņa). Attālums līdz novada centram Grobiņai — 51 km, līdz Rīgai — 200 km. Apdzīvotā vieta veidojusies pie bijušās Ulmales muižas (). Līdz 1949. gadam Ulmale bija atsevišķa Ulmales pagasta un līdz 1962. gadam Ulmales ciema padomes centrs. Ulmalei pieskaita arī Sakas pagasta Labraga ciema daļu.

Jūras krasts pie Ulmales ir stāvs, šeit ir vieni no augstākajiem jūras stāvkrastiem Latvijas piekrastē (Strantes-Ulmales stāvkrasts). Galvenās saimniecības nozares ciemā ir zvejniecība un vasaras atpūtnieku uzņemšana (vairākas viesu mājas), tomēr šeit joprojām pat vasaras vidū pludmale nav pārpildīta. Baptistu lūgšanu nams vairs nedarbojas. Jūras krasta līnijā uz ziemeļiem no Ulmales ir zemesrags Bukurags, bet ciema austrumu nomalē atrodas Ulmales (Pinnu) upurakmens, kas bija apgāzts uz sāniem un 1981. gadā tika novietots sākotnējā stāvoklī.

Kurzemes dzejniekam Ulriham Šlipenbaham piederējusī Ulmales muižas pils ēka tika sagrauta Pirmā pasaules kara laikā šaujot no kuģiem, līdz mūsdienām saglabājušās tikai uzejas kāpnes, pils parks ar vairākām alejām. Saglabājušies ir arī no ķieģeļiem mūrētie muižas vārti.

Ulmalē atrodas arī Ulmales mototrase.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Don't Speak

"**Don't Speak**" ir amerikāņu rokgrupas No Doubt dziesma. Tā tika izdota kā trešais singls no grupas 1995. gada albuma *[[Tragic Kingdom]]*. Dziesma ir par grupas solistes Gvenas Stefani septiņu gadu ilgo attiecību izjukšanu ar grupas basģitāristu Toniju Kanelu.

"Don't Speak" tiek uzskatīta par No Doubt slavenāko dziesmu. Tā sasniedza pirmo vietu Lielbritānijas, Jaunzēlandes, Nīderlandes un Austrālijas singlu topos, padarot grupu slavenu arī ārpus ASV. Dziesma tika nominēta divām Grammy balvām: "Gada dziesma" un "Labākais dueta vai vokālās grupas popmūzikas izpildījums".

## Dziesmu saraksts
;Austrālijas/Japānas CD maksisingls
# "Don't Speak" (album version) — 4:27
# "Don't Speak" (alternate version) — 4:27
# "Hey You" (acoustic version) — 3:28
# "Greener Pastures" (no albuma *[[The Beacon Street Collection]]*) — 5:05

;Lielbritānijas/Eiropas CD singls
# "Don't Speak" (album version) — 4:27
# "Greener Pastures" (no albuma *The Beacon Street Collection*) — 5:05

## Piezīmes un atsauces

## Ārējās saites
* Dziesmas vārdi un ģitāras akordi
Andrejs Radzevičs

**Andrejs Radzevičs** (dzimis  Rīgā) ir latviešu pedagogs un politiķis, bijušais Latvijas reģionālās attīstības un pašvaldību lietu ministrs. Bijis 8. Saeimas deputāts un ilgstoši vadījis Dunalkas pagasta, pēc tam Durbes novada pašvaldību. Šobrīd Dienvidkurzemes novada domes deputāts, pārstāv Latvijas Reģionu apvienību.

A. Radzeviča tēvs Andrejs Radzevičs arī darbojies pašvaldības vadībā, savukārt brālis Juris Radzevičs ir pazīstams politiķis, bijis Izglītības un zinātnes ministrs, Rīgas domes deputāts un Rīgas izpilddirektors.

## Dzīvesgājums

### Izglītība un darbs šajā jomā
Andrejs Radzevičs ir dzimis  Rīgā, vēlāk pārcēlies uz dzīvi Liepājas rajona Dunalkas pagastā. Radzevičs pabeidzis Rāvas pamatskolu, vēlāk mācījies Liepājas 1. vidusskolā. Liepājas valsts pedagoģijas institūtā apguvis matemātikas skolotāja profesiju. Strādāt sācis Durbes vidusskolā, kļūdams par matemātikas skolotāju.

### Politiskā darbība
1997. gadā no saraksta "Saimnieks savā zemē" A. Radzeviču ievēlēja Dunalkas pagasta padomē, bet pēc 2001. gada vēlēšanām viņš kļuva par Dunalkas pagasta padomes priekšsēdētāju. Pagasta padomē A. Radzevičs darbojās līdz 2002. gada novembrim, kad viņu no partijas "Jaunais laiks" saraksta ievēlēja 8. Saeimā. Saeimā politiķis darbojās Aizsardzības un iekšlietu komisijā, kā arī Pieprasījumu komisijā.

2004. gada martā kļuvis par reģionālās attīstības un pašvaldību lietu ministru Induļa Emša valdībā. Tā kā lēmums nebija saskaņots ar partiju, A. Radzeviču izslēdza no "Jaunā laika". Viņš zaudēja ministra amatu tā paša gada decembrī, kad I. Emša valdība tika gāzta. Atgriezies Saeimā kā bezpartijisks deputāts, 2005. gadā pievienojies Tautas partijai un kļuva par Reģionālās attīstības un pašvaldību lietu ministrijas parlamentāro sekretāru. Bijis partijas Durbes novada nodaļas priekšsēdētājs.

2006. gadā A. Radzevičs nesekmīgi kandidēja 9. Saeimas vēlēšanās, taču kļuva par Kultūras ministrijas parlamentāro sekretāru.

2009. gada pašvaldību vēlēšanās tika ievēlēts Durbes novada domē no "Durbes, Vecpils, Dunalkas vienotā saraksta" un kļuva par Durbes novada domes priekšsēdētāju. Šo amatu ieņēma līdz 2012. gadam (novada domē ievēlēts arī 2013. un 2017. gada pašvaldību vēlēšanās). No 2014. gada decembra — Durbes novada domes priekšsēdētāja vietnieks.

2018. gadā A. Radzevičs nesekmīgi kandidēja 13. Saeimas vēlēšanās no Latvijas Reģionu apvienības (LRA). 2021. gada Latvijas pašvaldību vēlēšanās ievēlēts Dienvidkurzemes novada domē no LRA saraksta. Pašvaldībā ievēlēts arī 2025. gada pašvaldību vēlēšanās.

### Autosports
A. Radzevičs vairākkārt ieguvis godalgotas vietas Latvijas čempionātos autosportā, bet 2000. gadā saņēmis Latvijas meistara nosaukumu autosportā. Piedalās rallija sacensībās un to paveidos.

## Atsauces
Fabrique Nationale de Herstal

thumb|''Fabrique Nationale de Herstal''
***Fabrique Nationale de Herstal*** (*FN Herstal* vai FN) ir Beļģijas ieroču ražotājs, kas atrodas Herstālā, Beļģija. Uzņēmums dibināts 1889. gadā, lai ražotu *[[Mauser Model 1889]]* šauteni. FN pieder arī *[[Browning arms Company]]* un *U.S. Repeating Arms Company* (*[[Winchester Repeating Arms Company|Winchester]]*).

## Ārējās saites
* Oficiālā mājaslapa
* Oficiālā mājaslapa (ASV)
Penns

**Penns** varbūt:

* Arturs Penns (*Arthur Penn*; 1922—2010) — amerikāņu režisors un producents;
* Šons Penns (*Sean Penn*; dzimis 1960) — amerikāņu aktieris, scenārists, režisors, producents, politiskais un sabiedriskais aktīvists;
* Viljams Penns (*William Penn*; 1644—1718) — angļu kvēkers.

## Skatīt arī
* Pens
.af

**.af** ir Afganistānas Interneta augstākā līmeņa domēns (ccTLD).

Reģistrēšana tiek pieņemta otrajā līmenī, bet ir iespējams arī reģistrēt trešā līmeņa domēnu ar specifiskam nozīmēm. Trešā līmeņa domēnu reģistrēšanā pastāv ierobežojumi, kuri ir atkarīgi no izvēlēta otrā līmeņa domēna. Otrā līmeņa domēniem nepastāv ierobežojumi, bet tie ir dārgāki. Ārzemniekiem visas reģistrēšanas maksas ir augstākas.

## Pieejamie otrā līmeņa domēni

* **.com.af** - komerciālām struktūrām
* **.edu.af** - mācību iestādēm
* **.gov.af** - valsts pārvaldes struktūrām
* **.net.af** - interneta pakalpojumu sniedzējiem
* **.org.af** - bezpeļņas organizācijām

## Ārējās saites
* IANA .af whois informācija 
* nic.af Domēna vārdu reģistrators